სახელმწიფო სარეგისტრაციო კოდი 040.030.000.22.022.011.084
საქართველოს განათლებისა და მეცნიერების მინისტრის

ბრძანება №1058

2007 წლის 7 ნოემბერი
 ქ. თბილისი

საქართველოს განათლებისა და მეცნიერების მინისტრის 2006 წლის 31 მაისის №543 ბრძანებით დამტკიცებული ,,საჯარო სამართლის იურიდიული პირის – ინსტიტუტ ,,ოპტიკის“ დროებით წესდებაში“ ცვლილების შეტანის შესახებ

,,საქართველოს ზოგადი ადმინისტრაციული კოდექსის“ 63-ე მუხლის და ,,ნორმატიული აქტების შესახებ“ საქართველოს კანონის 36-ე მუხლის საფუძველზე, ვბრძანებ: 
1. ,,საჯარო სამართლის იურიდიული პირის – ინსტიტუტ ,,ოპტიკის“ დროებითი წესდების დამტკიცების შესახებ“ საქართველოს განათლებისა და მეცნიერების მინისტრის 2006 წლის 31 მაისის №543 ბრძანებით დამტკიცებულ ინსტიტუტ ,,ოპტიკის“ დროებითი წესდების (სსმ III, 05.06.2006, №75, მუხ. 965) პირველი მუხლის პირველ პუნქტში შეტანილ იქნეს ცვლილება და აღნიშნული პუნქტი ჩამოყალიბდეს შემდეგი რედაქციით: 

,,1. ინსტიტუტი შექმნილია ,,სახელმწიფო სამეცნიერო-კვლევით დაწესებულებათა საჯარო სამართლის იურიდიულ პირებად დაფუძნების შესახებ“ საქართველოს მთავრობის 2006 წლის 16 მარტის №58 დადგენილებით, საქართველოს მეცნიერებისა და ტექნოლოგიების დეპარტამენტის სამეცნიერო კვლევით ინსტიტუტ ,,ოპტიკის ბაზაზე.“.

2. ბრძანება ამოქმედდეს გამოქვეყნებისთანავე. 

ა. ლომაია

